polyglot-tagger/wikipedia-language-snippets-filtered huggingface dataset:
Ireo izay nanorim-ponenana any Rosia, lasa Firaisana Sôvietika taty aoriana, no hany nahazo tombony tamin' ny fanekena azy ireo ho "vahoaka" , izany hoe vondrom-poko, miaraka amin' ny fiarovana ny fiteniny sy ny kolontsainy tsy misy fanavahana firehana ara-pivavahana, amin' ny anarana hoe Aisor .
Ny olana momba ny anaran' izy ireo dia iadian-kevitra eo amin' ireo olona voakasik' izany, ny manam-pahaizana sy ny mpanao gazety dia samy mampiasa ny teny hoe Asiriana sy ny hoe Asiriana-Kaldeana, ka ity anarana farany ity dia tsy ampiasaina afa-tsy hanondroana ny Asiriana ao amin' ny Fiangonana Kaldeana.
Tamin’ny volana Avrily 1994 dia maty tamin’ny fitifirana misily ny fiaramanidina nitondra azy ireo ny filoham-pirenana roandey Juvénal Habyarimana sy ny filoham-pirenena borondey Cyprien Ntaryamira izay samy Hoto, raha niomana hiantsona tao amin’ny seranam-piaramanidina ao Kigali ilay fiaramanidina.
Tamin’izany fotona izany indrindra no nivoaka am-pahibemaso ny tatitra nataon’ny mpanadihady ao amin’ny Tribunal pénal international pour le Rwanda , izay nanambara fa voarohirohy tamin’ny fitifirana ny fiaramanidina nitondra ny filoham-pirenena roa roandey sy borondey tamin’ny taona 1994 i Paul Kagame.
Tamin’ny volana Marsa 2000 dia nametra-pialana i Bizimungu satria tsy nakasitrahiny ireo Totsy teo amin’ny fitondrana, indrindra ireo niaina am-pialokalofana tany Oganda, izay nanao fanadihadiana momba ilay ady an-trano mba hahatonga ny mpitondra fanajakana hoto hametra-pialana.
Na dia izany aza dia tamin’ ny fitondran’ i Paul Kagame no sambany vao mba afaka nandray anjara mivantana tamin’ ny fifidianana ny olom-pirenena feno taona sy tsy very zo rehetra ary sambany koa no nahazoan’ ny antoko pôlitika maro handray anjara tamin’ ny fifaninanana ho eo amin’ny fitondrana, hatramin’ny nahazoan’ i Roanda ny fahaleovan-tenany.
Araka ny fanamarihan’ny mpanara-mason’ ny Vondrona Eorôpeana anefa dia nahitana tsy fanaraha-dalàna sy fangalaram-bato ireo fifidianana ireo ka isan’ ny endrika nisehoan’ izany ny fisakantsakanana ny asan’ ny mpanohitra, ny fampitahorana, ny fanagadrana, sns.
Tamin’ ny volana Aogositra 1993 dia nisy fifanarahana maro momba ny fandriam-pahalemana nosoniavina tao Arusha any Tanzania teo amin’ ny fitondram-panjakana roandey sy ny FPR izay nikendrena ny fampitsaharana ny ady an-trano sy ny fametrahana andrim-panjakana tetezamita hikarakara fifidianana anjakan’ ny demôkrasia ao Roanda.
Nitombo anefa ny herisetra tamin’ ny volana Avrily 1994 taorian’ ny nahafatesan’ ny filoham-pirenena roandey Juvénal Habyarimana sy ny filoham-pirenena borondey tamin’ ny lozam-piaramanidna nitraga tao amin’ ny seranam-piaramanidina tao Kigali.
Nohamafisin’ i Paul Kagame hatrany ny fahefany tamin’ ny alalan’ ny fanaovan’ ny FPR ampihi-mamba ny fahefana ka tamin’ ny taona 2002, rehefa nanakaiky ny fifidianana filoham-pirenena tamin’ ny taona 2003 dia nogadraina i Pasteur Bizimungu izay nampangaina ho nanohintohina ny filaminan’ ny fanjakana.
Tamin’ny taona 1966 dia natsangana ny fitondrana miaramila izay nihazona ny fanjakazakan’ny totsy tamin’ny Hoto ka naharitra hatramin’ny taona 1992 izany, taona nizarana ny fahefana ara-pôlitika teo amin’ny Uprona sy ny Frodébu , izay nahitana mpikambana hoto maro.
Niteraka herisetra mahery vaika izany fahafatesan' ny fioham-pirenena roa izany: ireo milisy hoto ao amin’ ny Interahamwe, izay noforonin’ ny fitondrana tao Roanda, sy ny ampahany amin’ ny andian-tafi-panjakana atao hoe FAR dia nampihorohoro sy namono olona manerana an’ i Roanda.
Tamin' ny 6 Avrily 1994 dia nisy nitifitra ny fiaramanidina nitondra ny filohan’ i Roanda sy ny an’ i Borondy , izay samy Hoto, tamin’ ny fotoana niomanan’ io fiaramanidina io hipetraka eo amin’ ny seranam-piaramanidina tao Kigali.
Tao Roanda koa dia notohanan’ ny Fiangonana katôlika ny Hoto maro an’isa, ka nanomboka tamin’ ny taona 1959 dia nanohana azy ireo koa ny mpanjana-tany ka afaka naka ny fahefana izy ireo tamin’ ny taona 1961, taorian’ ny fikomiana nataony tamin’ ny taona 1958.
Tamin' ny fotoanandrony dia Katôlika ny ankamaroan' ny vahoaka tao amin' ny fanjakan' i Kôngô, tamin' ny taonjato faha-15 mantsy dia efa nanomboka ny fampielezana ny vaovao mahafaly tao amin' io faritra io, ka efa natao batemy i Nzinga Nkuwu (na i Nzinga a Nkuvu: mpanjaka kôngô niova ho kristiana voalohany) izay novana anarana hoe João I do Congo.
I Kimpa Vita (izay atao hoe Kimpa Mvita, Tchimpa Vita, Dona Beatriz na Beatriz Kimpa Vita) dia mpaminanivavy kôngô, mpanorina sady nitarika ny fihetsiketsehana ara-pivavahana antônianista, izay fifangaroan' ny katôlisisma sy ny fivavahan-drazana tao Kôngô.
Isan' ireo olona niaina tamin' ny morontsiraka atlantikan' i Afrika tamin' izany fotoana izany izay betsaka nanoratra izy: gazety, tatitra ary taratasin' ny misionera kapotsinô italiana niasa tamin' izany faritra izany (Luca da Caltanisetta, Marcellino d'Atri, Bernardo da Gallo ary Lorenzo da Lucca).
Nisy akony tamin' i Kimpa Vita ny fanambaràn' i Appolonia Mafuta "Fumaria" mpaminany teo alohany, izay nanambara mialoha ny famaizan' Andriamanitra ka nandehandeha niaraka tamin' ny vato izay ambarany fa ny lohan' i Kristy nosimbain' ny haratsiam-panahin' ny olombelona.
Etsy an-daniny dia maro ireo andriana kôngô nanohana azy ka isan' izany i Hipolita vadin' i Pedro IV sy i Pedro Constantinho da Silva, iray amin' ireo jeneraly tao amin' ny tafiky ny mpanjaka, ary maro ireo izay tonga niorim-ponenana niaraka amin' i Kimpa Vita tao São Salvador, teo amin' ny toerana nisy ny sisam-paharavan' ny katedraly taloha.
Nanambady vehivavy nabateana atao hoe Fasaelisy, zanak' i Aretasy IV, mpanjakan' i Nabatea avy any Petra, i Herôda Antipasy, nefa nisarahany io mba hanambadiany an' i Herôdiada na Herôdiasy, zanaky ny rahalahiny atao hoe Aristôbola IV izay tsy iray reny aminy.
Tamin' izany dia vadin' ny rahalahy tsy iray reny amin' i Herôda Antipasy, atao hoe Herôda Bôetôsy , i Herôdiada izay nandao an' i Herôda Bôetôsy mbola velona, ka niteraka fahatafintohinana izany ka nahatonga ady ara-tafika teo amin' i Herôda Antipasy sy i Aretasy IV rafozany.
Renirano telo lehibe no mandrafitra ny tambajotran-drano, dia i Mandrare ao amin’ ny tapany avaratra amin’ ny Distrikan' Ambovombe, i Manambovo ao amin’ ny Distrikan' i Tsihombe, i Menarandra ao amin’ ny Distrikan' i Bekily sy ao amin’ ny Distrikan' i Beloha.
Ireto ny kaominina ao amin' ny Distrikan' i Bekily: Ambahita - Ambatosola - Anivorano Mitsinjo - Anja Nord - Ankaranabo Nord - Antsakoamaro - Bekitro - Belindo Mahasoa - Beraketa - Beteza - Bevitiky - Manakompy - Maroviro - Morafeno Bekily - Tanambao Tsirandrana - Tanandava - Tsikolaky - Vohimanga
Ireto ny kaominina ao amin' ny Distrikan' Ambovombe: Ambanisarike - Ambazoa - Ambohimalaza - Ambonaivo - Ambondro - Ambovombe - Ampamata - Andalatanosy - Anjeky Ankilikira - Antanimora Sud - Imanombo - Erada - Jafaro - Maroalomainty - Maroalopoty - Marovato Befeno - Sihanamaro
Ny Faritra Androy dia ahitana tetikasa maro isan-karazany sy mpamatsy vola maro, nanao tetikasa hanalefahana ny fiantraikan’ ny hain-tany, nefa ny ankamaroan’ ireo dia tsy mahomby, noho ny hakelin’ ny fandraisana anjaran' ny mponina amin' ny famolavolana sy fanatanterahana izany tetikasa izany.
Ny fanjanahan-tany frantsay dia niavaka tamin’ ny taona 1885 noho ny fanorenana kômpania mpampiasa tany izay nanana velaran-tany midadasika dia midadasika sy nitrandraka ny harena voajanahary nefa tsy nanomana ny hoavy ara-toekarena sy ara-piarahamonin’ ny vahoaky ny tany notrandrahiny.
Niorim-ponenana tao koa tamin’ ny fiandohan’ ny fanisan-taona iraisana ny Banto izay avy amin’ ny faritra maro samihafa, ka niteraka ireo foko samy manana ny kolontsainy ao amin’ io faritra io toy ny Kôta , ny Bateke , ny Bakôngô ary ny Mbôsy .
Ny tantaran' ny Repoblikan' i Kôngô dia tsy mifankaiza amin' ny tantaran' ireo fireneneana afrikana manodidina azy: fisian' ny fanjakana maro madinidinika, fahatongavan' ny Eorôpeana, fivarotana andevo, fanjanahan-tany , fahaleovan-tena, ady an-trano, fitsabahan' ny firenena mpifanolo-bodirindrina, ary fizorana mankany amin' ny demôkrasia.
Ny filoham-pirenena voalohany dia ilay abe Fulbert Youlou, izay voaongana telo taona taty aoriana nandritra ny fikomian’ ny vahoaka tamin’ ny volana Aogositra 1963, izay nahatafakatra teo amin’ ny fitondrana an’ i Alphonse Massamba-Débat, fiohan’ ny Antenimieram-pirenena taloha.
Taorian' ny fahafatesany dia hajaina fatratra ao amin' ny foko sakalava ny sisa sasany amin' ny vatan' Andriamisara, indrindra amin' ny alalan' ny fomba amam-panao atao hoe fitampoha izay ankalazana sy ivavahana amin' ny dady (izany hoe ny mpanjaka efa niamboho sy ny sisan-javatra avy amin' izy ireo, toy ny sombin-taolana, hoho, vangy, sns).
Ny Fahefana Avon' ny Tetezamita dia rafitra mpanatanteraka vonjimaika tonga teo amin' ny fitondrana teto Madagasikara taorian' ny fanonganam-panjakana nanery an' i Marc Ravalomanana handao ny firenena tamin' ny 17 Marsa 2009, vokatry ny fihetsiketsehana tamin' ny taona 2009.
Nitarika izany i Andry Rajoelina, izay nanendry mpikambana tao amin' ny filankevi-pitantanana herinandro vitsivitsy talohan' ny fanolorana ny fahefana mpanatanteraka avy amin-dRavalomanana ho an' ny miaramila, izay nanome ny fahefana ho an' ny Fahefana Avon' ny Tetezamita.
Taorian' ny nahazoan' ny filohan' ny Repoblika tamin' izany fiaramanidina vaovao mitentina 60 tapitrisa dôlara, sy ny fampindramana tany 1,3 tapitrisa hekitara ho an' ny orinasa Daewoo Logistics, ary ny fampitsaharana ny fanampiana ara-tetibolan' ny kaominina avy amin' ny mpiara-miombon' antoka ara-teknika sy ara-bola.
Ho setrin' ireo tolo-kevitra naroson' ny SADEC ireo dia nanaiky ny hiala amin' ny filatsahana ho filoham-pirenena malagasy izy telo ireo nefa afaka manendry olona ho kandidà mpisolo azy ireo, ka i Hery Rajaonarimampianina no kandidà mpisolo toerana an' i Andry Rajoelina, i Jean Louis Robinson no kandidà mpisolo toerana an' i Lalao Ravalomanana.
Tamin' ny 17 Janoary 2014 no nambaran' ny Fitsarana Avo Momba ny Lalampanorenana tamin' ny fomba ôfisialy ny valim-pifidianana fihodinana faharoa mahalany an’ i Hery Rajaonarimampianina ho filohan' ny Repoblika, ka 53,49 % amin' ny vato no azony.
Ny Kor'any dia manolotra tantara miorina amin' izao foto-kevitra izao: nanana ny fahafenoan' ny hafatr' Andriamanitra i Adama nefa niova izany nandritra ny taranaka maro, ka ny mpaminany no nitaky ny fiverenana amin' ny mônôteisma izay nisy tany am-boalohany.
Mpaminany koa i Enoka , i Noa , i Abrahama , i Ismaela , i Lota , i Isaaka , i Jakoba , Jôsefa zanak' i Jakoba , i Jôakima rain' i Miriama , i Mosesy , i Aarona , i Jôba , i Jonà , i Sôlômôna , i Davida , i Elia , i Elisa , i Ezekiela ary i Ezra .
Mino ny fisian' ny boky nalefan' Andriamanitra ety an-tany ny Mozilmana, izay nataon' Andramanitra, dia ny Torah / Tawrat) nambara tamin' i Mosesy, ny Salamo nambara tamin' i Davida, ny Evanjely nambara tamin' i Jesoa, ary ny Kor'any nambara tamin' i Mohamady.
Ny Alahamady mifandratra amin' ny Adimizana, ny Adaoro mifandratra amin' ny Alakarabo, ny Adizaoza mifandratra amin' ny Alakaosy, ny Asorotany mifandratra amin' ny Adijady, ny Alahasaty mifandratra amin' ny Adalo, ary ny Asombola mifandratra amin' ny Alohotsy.
Tamin' ny volana Marsa 2021, na dia tsy ampy ny mpitsabo sady ratsy ny fitaovana, dia tsy taitra amin' ny vaksiny ny fitondram-panjakana malagasy ka tsy nanao fangatahana amin' ny Covax fa mijery fotsiny ny fivoaran' ny fanaovam-baksin' ny firenena any ivelany.
Tamin'ny 26 Jona 1962 nisy ekipa vaovao noforonina antsoina hoe Sociedad Recreativa Compostela, ary ny 28 Oktobra 1962, ny SR Compostela vao niforona dia niaraka tamin'ny ekipa hafa , Club Arenal, manova anarana ho Sociedad Deportiva Compostela.
Tamin'ny 23 Jona 1991, vahoaka 8000 tao amin'ny Estadio Municipal Santa Isabel, no nahita tanjona avy tamin'i Juanito sy Ochoa nahazo fandresena 3-1 tamin'ny lalao play-off farany nifanaovana tamin'ny CD Badajoz, ho an'ny Segunda División voalohany mitsidika.
Izany dia mety ho tafiditra amin' ny finoana ny faritra mihoatra ny voajanahary, mihoatra ny tontolo hita maso mahazatra, fampandrosoana ny tena manokana, ny fikatsahana dikany faratampony na masina, ny traikefa ara-pivavahana, na fihaonany amin' ny "refy anatiny" manokana .
Araka ny mahazatra, ny fiainana ara-panahy dia manondro dingana ara-pivavahana amin' ny fanavaozana izay "mikendry ny hamerenana ny endrik' olombelona tany am-boalohany", miompana amin' ny "endrik' Andriamanitra" araka ny nasehon' ireo mpanorina sy ny soratra masin' ireo fivavahana amin' izao tontolo izao.
Resin' ny aretina ny tafika nentin' i Louis IX ka tsy nahita fahafahana indray ny tafika raha tsy tamin' ny taona 1250 ary ny mpanjakan' i Frantsa dia nandany ny efa-taona manaraka nandamina ny Fanjakan' i Jerosalema mba ho afaka miaro tena hanohitra ny Mamelòka.
Noho izany, ireo hevitra ireo dia famintinana ny fahasamihafana misy eo amin’ ny kalvinisma sy ny arminianisma, fa tsy famintinana feno ireo asasortatr’ i Calvin sady tsy famintinana ny teôlôjian’ ireo Fiangonana Refôrme amin’ ny ankapobeny.
Ny fanoratana an’ io asasoratra io, mbamin’ ireo asa pastôraly niteraka resabe, ny fandraisany anjara amin’ ny famolavolana ny fanambaràm-pinoana sy ny asa lehibe nataony amin’ ny famakafakana ny Baiboly, dia nahatonga an’ i Calvin hanana fitarihana mivantana teo amin’ ny prôtestantisma.
Niaraka amin’ i Martin Bucer, i Heinrich Bullinger, i Pierre Martyr Vermigli, i Ulrich Zwingli, i Théodore de Bèze, i Guillaume Farel ary i John Knox, dia nandray anjara lehibe teo amin’ ny fampivelarana ny foto-pampianaran’ ireo Fiangonana Nohavaozina i Calvin, ka lasa refôrmatora nalaza noho ny maro.
Ny fitomboan' ny lanjan' ny Fiangonana Refôrme sy ny an' i Jean Calvin dia ampahany amin' ny dingana faharoa teo amin' ny Fanavaozana Prôtestanta, rehefa nanomboka niforona ny fiangonana prôtestanta taorian' ny nanonganan' ny Eglizy Katôlika Rômana an' i Martin Luther.
I Calvin, izay frantsay nisesitany tany Genève, dia nanao sonia ny dikan-teny nasian' i Philipp Melanchthon fanovana, tamin’ ny taona 1540 momba ny Kônfesiôna Aogostana, saingy ny tao amin’ ny Fanavaozana Soisa, izay nanjakan' ny fiheveran' i Zwingli, no nandray ny fiheverany voalohany.
Amin' izao fotoana izao, ny Fiangonana rehetra nandray ny foto-pampianarajna kalvinista (Nohavaozina, Presbiteriana, Kôngregasiônalista, ary koa ny United Church of Christ "Fiangonan' i Kristy Mitambatra") dia ahitana mpino manodidina ny 75 tapitrisa, , araka ny tranonkalan' ny Adherents.com.
Ny Fiombonan' ny Fiangonana Nohavaozina Maneran-Tany (frantsay: Communion mondiale d'Églises réformées; anglisy: World Communion of Reformed Churches), fikambanana iraisam-pirenena izay mampivondrona ny ankamaroan’ ny Fiangonana avy amin' ny kalvinisma, dia milaza fa manana mpino miisa 80 tapitrisa any ho any.
Ny tsara indrindra dia tsy isalasalana fa ny fanehoana ny teboka dimin' ny kalvinisma, na dia ny fahasamihafana sasantsasany amin' ny sôteriôlôjia amin' ny fiangonana kristiana hafa aza izy ireo fa tsy tena mamintina ny fotopampianarana amin' ny ankapobeny.
Maro ny fiangonana (anisan' izany ny Anglikana, ny Loterana, ny Metôdista, ny Presbiteriana, ny Menônita ary ny Katôlika) manatanteraka fifanasan-tongotra amin' ny Alakamisy Fanasan-tongotra na Alakamisy Masina ao amin' ny Herinandro Masina.
Ireto no mpiara-miasa akaiky amin' i Rainisoalambo, izay samy "jentilisa" niova fo sady samy nisitraka fanasitranana mahagaga avy taminy, izay nantsoina hoe Apôstôly tamin' ny voalohany: Rajeremia, Rainitiaray, Razanabelo, Ramongo, Rasoarimanga, Ratahina, Reniestera, Ralohotsy, Rasamy, Ramanjatoela, Razanamanga ary Rasoambola.
Ny fiteny betsileo dia iray amin' ireo fitenim-paritra malagasy isam-paritra tetenina any amin' ny faritra misy ny Betsileo: faritan' ny ony Mania ao avaratra, ny tanin' ny Tanala ao atsinanana, ny tendrombohitr' Andringitra ao atsimo, ary ny tandavan-tendrombohitr' i Bongolava ao andrefana.
Ny kroazada fahadimy dia fanafihana miaramila mifanesy nataon' ny Kristiana ka ny tanjona tamin' izany dia ny nanani-bohitra ny soltanata aiobidan' i Ejipta sy ny haka ny ampahan-taniny mba hahafaha-mampifanakalo ny tany azo amin' ny tanin' ny Fanjakan' i Jerosalema taloha izay ambany fifehezana aiobida.
Ny soratra miendri-pantsika dia matetika nasiam-panamboarana mba hifanaraka amin' ny rafi-panoratana manaja fitsipika hafa tsy mitovy amin' izay niantombohany: ny abidy nampiasaina tao Ampiposahana tamin' ny antsasany faharoa amin' ny taonarivo faha-2 tal.
Nihalefy miandalana ny fanjakazakan' ny soratra miendri-pantsika taorian' ireo fotoana ireo alohan' ny tsy nanpiasana azy intsony afa-tsy tao amin' ny faritra nipoirany any Mesôpôtamia Atsimo izay nahitana azy farany sy nanjavonany tamin' ireo fotoana niantombohan' ny vanimpotoana kristiana.
Misy farihy madinika maro koa ao, dia i Mwungera, i Narungazi, i Rwihinda, i Cohoha, i Kanzigiri, i Rweru ary i Gacamirindi, ka ny fantatra sy lehibe indrindra amin'izy ireo dia i Cohoha sy i Rweru izay ao amin' ny sisin-tany manasaraka an' i Borondy amin' i Roanda.
Ny fitantarana faharoa, mifanohitra amin' ny drafitra fito andro voarindra ao amin' ny Genesisy 1, dia mampiasa fomba fitantarana tsotra mikoriana izay miainga amin' ny namoronan' Andriamanitra ny lehilahy voalohany tao amin' ny saha Edena ka hatramin' ny namoronana ny vehivavy voalohany sy ny fanorenana ny fanambadiana.
Andriamanitra ao amin' ny finoana silamo dia tsy hoe be voninahitra sy manam-pahefana fotsiny, fa Andriamanitra persôna ihany koa: "Ary marina tokoa fa nahary ny olombelona Izahay, ary mahafantatra izay bitsihan’ ny fanahiny aminy Izahay, ary akaiky azy kokoa noho ny hoza-tendany Izahay."
Isaky ny telo andro manaraka dia misy mponina ireto fizarana ireto: ny andro fahefatra dia mameno ny haizina sy ny mazava amin' ny masoandro sy ny volana ary ny kintana; ny andro fahadimy dia mameno ny ranomasina sy ny lanitra amin' ny trondro sy ny vorona; ary farany, ny zavaboary ety an-tany sy ny olombelona no mameno ny tany.
Ao amin' ny tantara faharoa, Andriamanitra, izay antsoina ankehitriny hoe Yahweh, dia namorona an' i Adama, ilay lehilahy voalohany, avy tamin' ny vovoka ary nametraka azy tao amin' ny saha Edena, izay nanomezana azy ny fanapahana ny biby.
Ny teôria jaina momba ny ntony sy ny vokany dia milaza fa ny antony sy ny vokatr' izany dia mitovy foana amin' ny natiora ary noho izany dia tsy afaka mamorona singa ara-materialy toa an' izao rehetra izao ny zavatra misaina sy tsy manam-batana azo tsapain-tanana toa an' Andriamanitra.
Araka ny fampianarana jaina, izao rehetra izao sy ny singa ao aminy - ny fanahy, ny zavatra, ny habaka, ny fotoana ary ny fitsipiky ny fihetsehana dia efa nisy hatrizay (tontolo tsy mihetsika mitovy amin' ny an' ny epikorisma sy ny môdely kôsmôlôjikan' ny toetra tsy mihetsika).
ny mpamorona atao hoe Nanabozho , andriamanitry ny Ojibwe (vahoaka any amin' ny faritra atsimo amin' i Kanada, any amin' ny faritra avaratra amin' i Midwestern Etazonia, ary any amin' ny Lemaka Avaratra), mpanova endrika sy mpiara-mamorona izao tontolo izao;
Nandritra ny taona maro, ireo filôzôfa jaina dia nandà sy nanohitra mafy ny foto-kevitry ny mpamorona sy ny andriamanitra mahery indrindra ary izany no nahatonga ny jainisma nomena anarana hoe nāstika darsana na filôzôfia tsy mino andriamanitra nataon' ireo filôzôfia ara-pivavahana mpifaninana.
Ny lohahevitry ny tsy famoronana sy ny tsy fisian' Andriamanitra mahery indrindra sy ny fahasoavan' Andriamanitra dia mihazakazaka mafy amin' ny lafiny filôzôfika rehetra amin' ny jainisma, anisan' izany ny kôsmôlôjia, ny karma, môksa ary ny fitsipi-pitondrantena ara-môraly.
Mitsimoka avy amin' ny voa voalohany, amin' ny alalan' ny taovam-pananahana, amin' ny fahaterahana mahagaga , amin' ny fanambadiana masina , an-kerisetra amin' ny famonoana biby goavam-be iray; na namboarina amin' ny alalan' ny demiorga na "mpanao asa tanana".
ary hiantso Azy irery ihany ("Ary izay manandratra andriamanitra hafa miaraka amin’ i Allah, izay tsy ananany porofo ny maha andriamanitra azy, dia hadinin’ ny Tompony amin’ izany. Tsy azo lavina fa tsy hahazo fiadanana na oviana na oviana ireo tsy mpino." ).
Ny iray amin' ireo andraikitra lehibe indrindra amin' ny finoan' ny sikisma dia ny manompo an' Andriamanitra amin' ny maha "Mpamorona", antsoina hoe Waheguru, azy, izay tsy misy endrika, tsy manam-potoana ary tsy mahita maso, izany hoe, Nirankar sy Akal, ary Alakh Niranjan.
Ny kristianisma dia manamafy ny famoronan' Andriamanitra hatramin' ny voalohany ao amin' ny fanekem-pinoana apôstôlika ("Izaho mino an' Andriamanitra, Ray Tsitoha, nahary ny lanitra sy ny tany.", taonjato voalohany taor. J.K.), izay mifanitsy amin' ny fanekem-pinoana nikeana .
Nasehon' i Tômasy avy any Akoino ny hevitra teôrika mitovy amin' izany, izay nampifandray ny filôzôfia aristôtelianina tamin' ny finoana kristiana, narahin' ny filazana fa Andriamanitra no Voalohany, Mpanetsika Voalohany, ary Asa Madiodio.
Nandritra ny Andro Taloha dia faritra nifaninanan' i Ejipta Ambony sy i Ejipta Ambany io faritra io noho izany toetra mampiavaka azy izany, nandritra ireo vanimpotoana tsy nampitambatra an' i Ejipta, izany hoe nandritra ny Vanimpotoana anelanelany voalohany sy faharoa ary fahatelo.
I Ejipta Antenatenany na Egipta Antenatenany dia ny tapany afovoan' i Ejipta izay hita andaniny sy ankilany amin' ny ony Nily na Neily, izay mivelatra hatrany amin' ny tanànan' i Qena , sy manodidina an' i Assiout, ka hatrany atsimon' i Fayum, sy ny tanànan' i Beni Suef.
Na izany aza dia ahitana volamena betsaka i Ejipta Ambony sady nifehy ireo lalana mankany Nobia amin' ny alalan' ny ony Nily, sy mankany Saharà amin' ny alalan' ny lalana any Abou Ballas, ary mankany amin' ny Ranomasina Mena amin' ny alalan' i Ouadi Hammamat izay mamakivaky ny Taniefitr' i Arabia.
I Ejipta Ambony dia tandrify ny tapany atsimo amin' i Ejipta ankehitriny, ao amin' ny faritr' i Aphroditopolis hatrany amin' ny tohadrano ambony ao Assouan, ao akaikin' ny katarakta voalohany, izany hoe ao amin' ny sisin-tany varatr' i Nobia Ambany.
Nandritra ny fotoana nampisy fitoniana ara-pôlitika dia namindra mandrakariva ny renivohiny haingana avy any Ejipta Ambony mankany Ejipta Ambany ny fahafam-panjakana; i Memphis nandritra ny Empira Voalohany, i Itchtaouy nandritra ny Empira Antenatenany, i Memfisy sy i Pi-Ramsesy nandritra ny Empira Vaovao.
Ny anaran' i Adama dia miseho voalohany ao amin' ny Genesisy 1 nefa izany anarana izany dia manana hevitra mahafao-be ; avy eo ao amin'ny Genesisy 2--3 koa, izay vao ialohavan' ny mpanoritra amin' ny teny hebreo hoe ha izay manondro ny "lehilahy".
I Adama sy i Eva, araka ny Bokin' ny Genesisy ao amin' ny Baiboly sy ao amin' ny Soratra Masin' ireo fivavahana abrahamika hafa, dia ireo olombelona roa voalohany noforonin' Andriamanitra teto ambonin' ny tany, izay razambe nitaranaka ny olombelona rehetra.
Ny fitantarana ny amin' ny fandroahana avy ao Edena dia manomboka amin' ny resaka nifanaovan' ny vehivavy amin' ny bibilava, izay asehon' ny Genesisy 3.1 ho biby fetsy kokoa noho ny biby rehetra noforonin' Andriamanitra, na dia tsy milaza aza ny Genesisy fa i Satana ihany io bibilava io.
Natsangana noho izany ny Fitsarana heloka bevava iraisam-pirenena mba hitsara ireo tompon’ andraikitra tamin’ ny fandringanana ny Totsy izay nahazo koa ny Hoto mpandanjalanja, ka miisa teo anelanelan’ ny 500 000 sy 1 000 000 ny isan’ ny olona niharan’ izany.
Tao Roanda koa dia notohanan’ ny Fiangonana katôlika ny Hoto maro an’ isa, ka nanomboka tamin’ ny taona 1959 dia nanohana azy ireo koa ny mpanjana-tany ka afaka naka ny fahefana izy ireo tamin’ ny taona 1961, taorian’ ny fikomiana nataony tamin’ ny taona 1958.
ny Fiangonana Katôlika Tranainy (amin' ny teny anglisy: Old Catholic Churchs, amin' ny teny frantsay: Église vieille-catholique, any Nederlandy, any Pôlônia, any Soedy, any Danmarka, any Alemaina, any Frantsa, any Soisa, any Aotrisy, any Krôatia, any Tsekia, sns, katôlika tsy manaiky ny fahefan' ny Papa);
Tamin' ny taona 1972, ny United Church of Christ (nifirona tany Etazonia, manambatra ny fanao kôngregasiônalista, kalvinista, loterana ary anabaptista) no lasa antokom-pivavahana prôtestanta lehibe voalohany ao Etazonia nanokana mpitondra fivavahana pelaka ampahibemaso.